**Nīkrāces pagasta atklātās sacensības**

**dīķa hokejā nolikums**

**1. Mērķis un uzdevumi**

1.1. Mērķis - popularizēt veselīgu dzīves veidu un sekmēt sporta attīstību novadā.

1.2. Uzdevumi :

1.2.1. Noskaidrot dīķa hokeja labākās komandas.

1.2.2. Uzlabot iedzīvotāju fizisko un garīgo veselību.

1.2.3. Popularizēt hokeju kā spēli, aktīvu atpūtu, veselīgu dzīves veidu, ar pārliecību, ka sportam nav valodu barjeras.

**2.Sacensību vadība**

2.1. Sacensības organizē Nīkrāces pagasta sporta darba organizatore, turpmāk tekstā – organizators.

2.2. Sacensības vada organizatoru apstiprināts galvenais organizators.

**3.Sacensību vieta un laiks**

3.1. Sacensības notiek Kuldīgas novada Nīkrāces pagastā.

3.2. Sacensības notiek 2024.gada 20.janvārī plkst.10:00.

3.3. Reģistrācija no plkst.09:00. Pirmās spēles sākums plkst.10:00.

**4.Sacensību dalībnieki**

4.1. Komandas sastāvs - 6 spēlētāji neatkarīgi no dzimuma. Uz laukuma 3 spēlētāji bez vārtsarga.

4.2. Sacensībās piedalās Kuldīgas novada iedzīvotāji, kā arī uzaicinātas komandas un dalībnieki no citiem novadiem.

4.3. Sacensībās atļauts startēt 2008 .gadā dzimušiem un vecākiem.

4.4. Sacensībās pieteiktais spēlētājs/a drīkst spēlēt tikai vienā komandā.

4.5. Dalības maksa sacensību dalībniekiem, kuri nav no Kuldīgas novada Euro 2,-, ko samaksā sacensību dienā.(Kuldīgas novadā strādājošām personām dalības maksa netiek iekasēta).

**5.Sacensību sarīkošanas kārtība**

5.1. Precīza sacensību izspēles sistēma tiks izstrādāta ņemot vērā tajā pieteikto komandu skaitu .

5.2. Spēles laiks 2 x 5 min., finālā 7 min.

5.3. Vienlaikus uz laukuma komandā spēlē 3 dalībnieki bez vārtsarga. Spēlē uz mazajiem vārtiem.

 Pie komandas pārkāpuma tiek izpildīts soda metiens.

5.4.Pieteiktās komandas tiek sadalītas (izlozētas) pa apakšgrupās;

5.5. Grupu labākās komandas izspēlē izslēgšanas spēles par kausiem.

5.6. Spēli tiesā nespēlējošās komandas pārstāvis.

5.7. Komandām jāievēro sabiedriskās kārtības, drošības un ugunsdrošības noteikumi.

**6. Pieteikumi**

6.1 Pieteikums:

6.1.1. Katrai komandai ir jāaizpilda oficiālais komandas pieteikums līdz 18.janvārim, plkst.16:00, kurš iesniedzams Ilonai Rītiņai pa tel.26665663, vai sūtot uz e-pastu ilona.ritina@kuldigasnovads vai ilona.ritina@inbox.lv ;

6.1.2. Pieteikuma veidlapa atrodama internetā : [www.kuldigasnovads.lv](http://www.kuldigasnovads.lv) vai [www.skrunda.lv](http://www.skrunda.lv) ;

6.1.3. Komandām ierodoties uz sacensībām, ir jāreģistrējas sacensību sekretariātā, **uzrādot katra 2008.gada spēlētāja personu apliecinošu dokumentu (ar fotogrāfiju).**

6.1.4. Visām formalitātēm ir jābūt nokārtotām līdz pirmajai spēlei, pretējā gadījumā komandas piedalīšanās spēlēs nav iespējama.

6.1.5. Pieteikumu paraksta un par komandu atbild komandas treneris vai kapteinis.

**7.Vērtēšana**

7.1. Precīza sacensību izspēles sistēma tiks izstrādāta ņemot vērā tajā pieteikto komandu skaitu .

7.2. Ja notiks apakšgrupu spēles, tad vienā kārtā noteiks pēc sekojoša principa:

7.2.1. par uzvarētu spēli - 2 punkti;

7.2.2. par neizšķirtu rezultātu - 1 punkts;

7.2.3. par zaudējumu vai neierašanos uz spēli punktus nepiešķir;

7.2.4. ja divām vai vairākām komandām sakrīt punktu skaits, tad augstākās vietas ieguvēju nosaka:

7.2.4.1.uzvaru skaits savstarpējās spēlēs;

7.2.4.2.iegūto un zaudēto vārtu starpība savstarpējās spēlēs;

7.2.4.3. kuram gūti vairāk vārti savstarpējās spēlēs ;

7.2.4.4. iegūto un zaudēto vārtu starpība visās spēlēs;

7.2.4.5. kuram iegūto vārtu visās spēlēs.

7.3. Ja uzvarētāju nav izdevies noskaidrot, pārmaiņus tiek izpildīti pēcspēles metieni līdz pirmajai rezultātu izšķirošai sērijai. Par uzvaru -2 p., par zaudējumu -1 p. Viens spēlētājs nedrīkst izpildīt divus pēcspēles metienus pēc kārtas.

**8.Tiesāšana. Protesti**

8.1. Sacensību galvenais organizators sastāda sacensību izspēles grafiku un ir atbildīgs, lai sacensības noritētu saskaņā ar sacensību nolikumu.

8.2. Galvenais organizators vada un norīko sacensību tiesnesi un norīko sekretariātu.

8.3. Spēļu rezultāti tiek pierakstīti uz oficiālajiem sacensību protokoliem. Pierakstu veic sacensību tiesnesis. Pēc spēļu kārtas beigām protokols ar tiesneša parakstu jānodod sekretariātā. Tas jādara komandai –uzvarētājai.

8.4. Sekretariāts veic rezultātu apkopošanu un sacensību grafika veidošanu.

8.5. Visus strīdus un nesaskaņas starp spēļu dalībniekiem risina spēles tiesnesis. Ja vienošanos nav iespējams panākt, tiek pieaicināts Galvenais organizators. Galvenā organizatora lēmums ir galīgs un visiem sacensību dalībniekiem saistošs.

8.6. Par apzinātu rupjību pret spēlētājiem , tiesnešiem, skatītājiem u.t.t. sacensību galvenais tiesnesis var diskvalificēt spēlētāju līdz turnīra beigām.

8.6. Komanda, kas iesniedz protestu, pēc spēles nekavējoties par to paziņo sacensību tiesnesim.

Protesta iesniegšanu fiksē spēles protokolā 5 minūšu laikā pēc spēles.

8.7. Protestā, kuru paraksta komandas iesniedzējas pārstāvis, jābūt izsmeļošai motivācijai.

8.8. **Komandai, iesniedzot protestu, jāiemaksā organizatoriem EUR 25,-** . Ja protestu apmierina, iemaksātā nauda tiek atmaksāta protesta iesniedzējam.

8.9. Pēc nepieciešamo dokumentu saņemšanas turnīra galvenais organizators izskata lietu pēc būtības un pieņem lēmumu 20 min. laikā. Par pieņemto lēmumu tiek informētas visas ieinteresētās puses.

**9. Organizators**

9.1. Uzņemas atbildību par pasākuma sportiskās daļas Nolikuma izstrādāšanu un sacensību organizāciju.

9.2. Uzņemas visa nepieciešamā ekipējuma transportēšanu un uzstādīšanu sacensību norises vietā.

9.3. Veic visas pārējās darbības, saistītas ar sacensību realizācijas procesu.

**10. Apbalvošana**

10.1. Apbalvoti tiks pirmo trīs vietu ieguvēji, apbalvo ar medaļām, kausiem un diplomiem. Balvas nodrošina sacensību organizatori.

10.2. Apbalvošana notiks noslēdzoties sacensībām.

**11. Cita informācija**

11.1.Sacensību dalībnieki ir atbildīgi par savu veselības stāvokli, savas veselības un dzīvības apdrošināšanu. Par nepilngadīgu dalībnieku veselības aprūpi, veselības un dzīvības apdrošināšanu ir atbildīgi vecāki (personas, kas realizē aizgādniecības tiesības). Sacensību organizatori neuzņemas atbildību par nelaimes gadījumiem turnīra norises laikā.

11.2.Sacensību rīkotāji nodrošina spēļu sekretariātu, laukuma tiesnesi, medicīnas palīdzības pieejamību, kā arī turnīra norises vietā nodrošina sabiedriskās kārtības, higiēnas, ugunsdrošības, drošības tehnikas un citu drošības noteikumu un normatīvo aktu ievērošanu un ir atbildīgs par to.

11.3.Dalībnieku, skatītāju un citu sacensību norisē iesaistīto personu pienākums ir ievērot sacensību organizatoru norādījumus, vispārīgos sabiedriskās kārtības un drošības noteikumus, kā arī normatīvos aktus.

11.4.Informācija par sacensību norisi tiks publicēta Kuldīgas novada un Skrundas mājas lapās, kā arī Nīkrāces pagasta Facebook lapā.